ઈગ્લેન્ડનો સ્ટાર ઑલરાઉન્ડર બેન સ્ટૉક્સ આ વખતે રાજસ્થાન રોયલ્સ તરફથી રમી રહ્યો છે. સ્ટોક્સ પાસેથી સીઝનની શરૂઆતમાં જે આશાઓ રાખવામાં આવી રહી હતી તેને પૂરી કરવામાં તે સદંતર નિષ્ફળ રહ્યો છે. તેણે અત્યાર સુધી 6 મેચોમાં માત્ર 24.50 રનની એવરેજથી 147 રન બનાવ્યા છે અને ફક્ત 1 વિકેટ ઝડપી શક્યો છે. IPLની ગત સીઝનમાં રાઈઝિંગ પુણે સુપરજાયન્ટ્સ તરફથી રમતા તેણે 12 મેચોમાં 316 રન બનાવવાની સાથે 12 વિકેટ ઝડપી હતી. સ્ટૉક્સને રાજસ્થાને 12.5 કરોડની જંગી રકમમાં ખરીદ્યો છે પણ હજુ સુધી તે એવું કોઈ પ્રદર્શન આપી શક્યો નથી જેની તેની પાસેથી આશા રાખવામાં આવતી હતી.